Prodaja konsignirane robe

Konsignacija nije vrsta kupoprodajnog odnosa već vrsta prodajnog komisiona kombinovanog sa uskladištenjem robe u kojem komitent — konsignat preuzima obavezu da pošalje komisionaru - konsignataru određenu robu, s tim da konsignatar robu čuva na svom skladištu (tzv. konsignaciono skladište) i da prema ukazanoj prilici prodaje robu trećim licima u svoje ime, a za račun konsignanta.

Konsignant ima pravo da zahteva da mu se roba vrati, a konsignatar je dužan da vrati robu konsignantu ako ne uspe da je proda.Konsignacioni odnos može biti jedna vrsta zastupničkog odnosa ako je konsignatar preuzeo obavezu da robu sa konsignacionog skladišta prodaje ne samo za račun, nego i u ime konsignanta.Stoga će sud u ponovnom postupku utvrditi pravnu prirodu ugovornog odnosa, da li je tuženi primio robu radi dalje prodaje, koji su bili uslovi te prodaje, da li je tuženi prodao i odjavio robu i u zavisnosti od toga da li je obavezan da tužiocu isplati utuženi iznos na ime primljene robe.

Ukoliko se radi o ugovoru o konsignacionoj prodaji, prvostepeni sud će odrediti veštačenje da bi pregledom u knjigovodstvene dokumentacije tuženog bilo utvrđeno da li je i kada roba prodata i da li je obračun izvršen u skladu sa ugovornim odredbama i s tim u vezi da li su, i za koju robu, računi fakturisani.